ข้าพเจ้าได้รับความลำบากและมีความยุ่งยากในการขออณุญาตก่อสร้างอาคารโครงเหล็กชั้นเดียวเพื่อประกอบการค้าเนื่องจากเจ้าหน้าที่ตรวจสอบแบบขออนุญาตก่อสร้างเขตคลองสามวาให้แก้ไขแบบก่อสร้างเรื่องห้องน้ำไม่เพียงพอต่อพื้นที่ใช้สอย
จากแบบที่ยื่นไป ห้องน้ำหญิง 3 ห้อง อ่างล้างมือ 2 
ห้องน้ำชาย 1 ห้อง โถฉี่ 2  อ่างล้างมือ 1 
เจ้าหน้าที่บอกว่าไม่เพียงพอต้อง ห้องน้ำหญิง 6 ห้องน้ำชาย 4 ถ้าพิจาณาจากสิ่งก่อสร้างและธรกิจที่ทำห้องน้ำจะมากเกินไปหรือเปล่า
ชนิดสิ่งก่อสร้าง อาคารโครงเหล็กชั้นเดียวเพิงหมาแหงนเนื้อที่รวมทั้งหมด 512 ตรม. แบ่งออกเป็นลานจอดรถสำหรับซ่อมบำรุง 384 ตรม. พื้นที่วางของเพื่อจำหน่าย 128 ตรม.
วัตถุประสงค์อาคาร ใช้ประกอบกิจการร้านขายยางรถยนต์และซ่อมบำรุงตามระยะ
รองรับลูกค้าได้ครั้งละไม่เกิน 10 คน ซึ่งถ้าพิจารณาจากลูกค้าที่มาใช้บริการกับจำนวนห้องน้ำก็ถือว่าเพียงพอ เพราะลักษณะงานที่ทำใช้เวลาไม่นานก็เสร็จและโอกาสที่ลูกค้าจะนั่งรอนานๆก็ไม่มี 
ปัญหาที่เจอจากยื่นแบบขออนุญาตก่อสร้างคือไม่ได้รับคำแนะนำที่ดีจากเจ้าหน้าที่ทำให้ต้องเสียเวลาแก้ไขแบบและปรับแบบหลายครั้งและปัจจุบันนี้ยังแก้แบบไม่เสร็จติดปัญหาเรื่องจำนวนห้องน้ำไม่เพียงพอ เพราะเจ้าหน้าที่ยึดหลักห้องน้ำตามพื้นที่ใช้งานโดยไม่ดูความเหมาะสมหรือให้สอดคล้องกับธุรกิจที่ประชาชนประกอบอาชีพ และสิ่งสำคัญที่สุดคือคำพูดของเจ้าหน้าที่ที่บอกไว้ว่าถ้าไปจ้างคนอื่นที่ไม่ใช่ทีมงานของเขาเขียนแบบให้ เราจะต้องเสียเวลาแก้ไขแบบหลายครั้งและใช้เวลานานกว่าจะได้แบบ ซึ่งก็เป็นเรื่องจริงอย่างที่เจ้าหน้าที่นายนั้นพูด เพราะจากวันมาถึงวันนี้เป็นเวลาร่วม 2 เดือนก็ยังไม่มีวี่แววว่าจะได้แบบก่อสร้าง เสียเงินไปกับการแก้ไขแบบและพิมพ์แบบจนรู้สึกเบื่อหน่ายกับการขออนุญาตก่อสร้างที่ถูกต้อง เพราะการทำอะไรที่ถูกต้องมันเจออุปสรรคมากประชาชนทั่วไปจึงลักลอบก่อสร้าง.
*** เจ้าหน้าที่นายช่างโยธาเขตคลองสามวาที่ทางข้าพเจ้าติดต่อคือคุณสมหมาย และเจ้าหน้าที่นายนี้มีทีมงานรับเขียนแบบก่อสร้างคิดอัตราค่าเขียนแบบ 450.- / ตรม. (512x450=230,400.-) เขาไม่ได้เรียกร้องเงินแต่เขามีหลักประกันว่าถ้าจ้างทีมงานของเขาจะได้แบบเร็วและไม่ยุ่งยาก.
#1555 #bkkrongtook